***Župa Presvetog Srca Isusova***

**Palmotićeva 31, Zagreb**

**ŽUPNI LISTIĆ broj 325**

26. rujna 2021.

 **26. NEDJELJA KROZ GODINU**

**Evanđelje:** Mk 9, 38-43.45.47-48

U ono vrijeme: Ivan reče Isusu: „Učitelju, vidjesmo jednoga kako u tvoje ime izgoni zloduhe. Mi smo mu branili jer ne ide s nama.“ A Isus reče: „Ne branite mu! Jer nitko ne može učiniti nešto silno u moje ime pa me ubrzo zatim pogrditi. Tko nije protiv nas, za nas je.“ „Uistinu, tko vas napoji čašom vode u ime toga što ste Kristovi, zaista, kažem vam, neće mu propasti plaća.“ „Onomu naprotiv tko bi sablaznio jednoga od ovih najmanjih što vjeruju, daleko bi bolje bilo da s mlinskim kamenom o vratu bude bačen u more.“ „Pa ako te ruka sablažnjava, odsijeci je. Bolje ti je sakatu ući u život nego s obje ruke otići u pakao, u oganj neugasivi. I ako te noga sablažnjava, odsijeci je. Bolje ti je hromu ući u život nego s obje noge biti bačen u pakao. I ako te oko sablažnjava, iskopaj ga. Bolje ti je jednooku ući u kraljevstvo Božje nego s oba oka biti bačen u pakao, gdje crv njihov ne gine niti se oganj gasi.“

**Komentar**

Apostoli su htjeli imati za sebe privilegij dara istjerivanja zlih duhova pa su optužili kod Isusa one koji su to činili bez njegove ovlasti. Isus nije prihvatio argumente svojih apostola i nije dopustio da se ljudima zabrani činiti dobro. U ovoj tužbi apostola skriva je jedna duboka psihološka istina. Oni su ovdje i nehotice podijelili svijet na dva tabora: mi i oni drugi. Mi koji pripadamo Isusu i oni koji ne pripadaju Isusu. Pritom se i nehotice podrazumijeva, da smo mi dobri, a oni drugi zli. No, sablazni o kojima govori Isus koje zahtijevaju mlinski kamen o vrat ima i među njegovim učenicima. Nema dakle smisla ovako dijeliti ljude: svatko pripada Isusu na različitim stupnjevima. Svi su djeca Božja (“Fratteli tutti”- enciklika pape Franje), samo možda nisu svi posvijestili ovu istinu na jednaki način. Čitavo čovječanstvo je “mi” - velika Božja obitelj u dobru i u zlu.

Prema M. Szentmartoni: Očarani Božjom Riječju

**MANJE JE VIŠE (LAIČKA KOLUMNICA - UČENIČKA [282])**

Kako Seada više nema, župnik je našao rješenje: imat ćemo 4 kolumnistice: jedna učenička, dvije studentske i jedna roditeljska. Sugerirao je učenici da se osvrne na Zaziv Duha Svetoga ove nedjelje i ...

Dragi župljani i župljanke!

Ove nedjelje slavimo Zaziv Duha Svetoga za novu vjeronaučnu i školsku godinu. Dok sam pohađala niže razrede osnovne škole, ova mi je nedjelja, na nekakav neobičan način, uvijek zauzimala posebno mjesto u srcu. Pripremanje knjiga koje ću ponijeti na blagoslov bio je važan proces jer je trebalo odabrati predmete s najstrožim profesorima kako bi me Duh Sveti vodio i svijetlio mi put svih izazova koji će uslijediti te školske godine. Svake je godine ta nedjelja poprimala sve veće značenje u mome srcu jer sam shvatila kako ljudi često znaju zaboraviti na Duha Svetoga. Treća je božanska osoba, sam Bog, a često ga smetnemo s uma. Na pripremama za sakrament Sv. Potvrde župnik Ivan Matić nam je mnogo govorio o Njemu te kako nas na životnom putu najviše mogu krasiti darovi Duha Svetoga, a posebnu nam je pozornost skrenuo na pobožnost. Najvažnije je moliti Gospodina da uvijek znamo prepoznati Njegovo svjetlo te biti u Milosti doći k Njemu i moliti mu se jer to nije svim ljudima jednostavno, pogotovo onima koji se udalje od Boga. Bez mudrosti, razuma, savjeta, jakosti, pobožnosti i straha Božjega bilo bi nam izrazito teško kročiti stazom života. Njegovi nas Darovi obogaćuju te daju pravu puninu Božje djece. Prikaz Duha Svetoga kao golubice, tako jednostavno, nježno, a opet snažno oduvijek mi je privlačio pozornost i poticao maštu jer sam tako zamišljala i Njegovo djelovanje. Možda Ga i zbog te nježnosti često zaboravimo, ali On je sveprisutan dajući nam sigurnost na svim pustolovinama koje nas čekaju jer će nam Njegovi Darovi biti i prijeko potrebni.

Iva Smolčić

|  |
| --- |
| **OBAVIJESTI** |

U nedjelju 26.9. pod župnom sv. misom u 9.30 bit će Zaziv Duha Svetoga za početak nove vjeronaučne i školske godine za učenike osnovnih škola. Tom prigodom će se predstaviti naši novi kapelani p. Ivan Junušić i p. Boris Jozić.

Pozivamo roditelje da svoju djecu šalju na župni vjeronauk. Raspored će se još prilagođavati ovisno o rasporedima u školama.

U srijedu u 19.30 u dvorani - crkvi je roditeljski sastanak za roditelje ovogodišnjih kandidata za krizmu.

Centar ignacijanske duhovnosti organizira hodočašće “Stopadam sv. Ignacija” koje obuhvaća Loyolu, Montserrat, Manrezu i Ksaver. Polazak iz Zagreba**:** subota, 23.10.2021. (u kasnim noćnim satima). **Povratak u Zagreb:** nedjelja, 31.10.2021. (u ranim jutarnjim satima). Više o programu hodočašća na stranici [www.ignacije.hr](http://www.ignacije.hr)

U petak je Prvi petak s pobožnostima Srcu Isusovu. Sv. mise i ispovijedanje kao Prvim petkom.

SKAC: otvorene su prijave za najveći volonterski projekt u našoj Domovini za sve od 15-35 godina. Projekt '72 sata bez kompromisa' ima za cilj okupiti srednjoškolce, studente i druge mlade te pokazati kako se zajedničkim snagama i akcijama može preobraziti okruženje u kojem živimo. Samo je malo potrebno - izaći iz vlastite udobnosti i slobodno vrijeme posvetiti volontiranju, da bi se dobili veliki plodovi. Prijavite se putem stranice [www.72sata.hr](http://www.72sata.hr). Ukoliko ne možete volontirati, projekt možete podržati uplatom donacije na račun: HR9024840081502013756

Ponedjeljkom molimo krunicu za obitelji kod Kamenitih vrata.

Probe pjevanja za djecu su subotom u 11 sati kao i ministrantski sastanci.

Vjeronauk počinje za sve ovaj tjedan po privremenom rasporedu. Stalni raspored ćemo napraviti kada budemo točno znali raspored sati u školama.

**PRIVREMENI RASPORED VJERONAUKA U ŽUPI 2021/22.**

|  |  |  |  |
| --- | --- | --- | --- |
| Predškolci | Ponedjeljak | 17 | s. Marijela |
| 1. razred | Utorak ili srijeda | 17 | s. Marijela |
| 2. razred | Utorak ili srijeda | 17 | s. Marijela |
| 3. razred (prvopričesnici) | Četvrtak | 17 | s. Marijela |
| 3. razred (prvopričesnici) | Petak | 16 | s. Marijela |
| 4. razred | Petak | 10 ili 15 | s. Marijela |
| 5. razred i 6. razred zajedno | Petak | 9 ili 13 te 14 ili 15 sati | p. Junušić |
| 7. razred | Petak | 11.30 ili 17 | p. Junušić |
| 8. razred (kandidati za krizmu) | PonedjeljakSrijedaČetvrtak  | 9 ili 16 sati 8 ili 16 sati 18 sati  | p. Matić |
| Srednjoškolci  | Nedjelja | 20 sati | p. Matić i p. Jozić |

Napomena: Raspored je privremeni, a ustalit će se kada dobijemo točan raspored u školama.

|  |
| --- |
| KROZ OVAJ TJEDAN SE SPOMINJEMO |

Nedjelja (26.9.) 26. Nedjelja kroz godinu

Ponedjeljak (27.9.) Sv. **Vinko Paulski**, svećenika, koji se pun svećeničkog duha posvetio skrbi za siromašne u Parizu, prepoznavajući u licu svakoga koji trpi lice svog Gospodina. Utemeljio je Družbu za misije, a u suradnji sa svetom Lujzom Marillac Družbu sestara milosrdnica; time je želio obnoviti način života koji je bio vlastit počecima Crkve, odgajati kler u svetosti i promicati brigu za siromahe.

Srijeda (29.9.) **Blagdan svetih arhanđela**, Mihaela protivnika Sotone, Gabrijela navjestitelja Radosne vijesti i Rafaela spasitelja. O njima Sveto pismo otkriva posebna poslanja: danju i noću služe Bogu i promatrajući njegovo lice slave Ga neprestano.

Četvrtak (30.9) Spomen **sv. Jeronima**, svećenika i crkvenog naučitelja. Rođen je u Dalmaciji, današnja Hrvatska, a bio je čovjek velike književne kulture. Završio je u Rimu sve tadašnje studije, a tu je i kršten. Privučen ljepotom kontemplativnog života, prigrlio je asketski život, preselio se na Istok gdje je zaređen za svećenika, nastanio se u Betlehemu u Judeji gdje se povukao u samostanski život. Postao je slavni prevoditelj i tumač Svetoga pisma. Stigavši na kraj visoke dobi svoga života otpočinuo je u miru.

Petak (1.10.) PRVI PETAK. Pobožnost Srcu Isusovu.

Subota (2.10.) **Anđeli čuvari**, koji su najprije pozvani da promatraju Božje lice u svom sjaju; Gospodin ih je također poslao ljudima da ih prate i pomaže im svojom nevidljivom ali pažljivom nazočnošću.

Nedjelja (3.10.) 27. Nedjelja kroz godinu

**26. NEDJELJA KROZ GODINU 26. RUJNA 2021.**

|  |  |
| --- | --- |
| **SVETE MISE** |  **I S P O V I J E D A N J E** |
| **VRIJEME** | **MISNIK** |  **VRIJEME-ISPOV.** | **ISP. DVOR. 1** | **DVORANA 2.** |
| **7:00** | **P. BILIĆ** | **6:45 – 8:30** | **P. VLAH** |  |
| **8:00** | **P. BALATINAC** |  |  |  |
| **9:30** | **P. MATIĆ** | **9:15 – 11:00** | **P. JOZIĆ** | **P. ŠTANFEL** |
| **11:00** | **P. KOČIŠ** | **11:15 – 13:00** | **P. NAGY** | **P. ROŽMARIĆ** |
| **12:15** | **P. NODILO** |  |  |  |
|  |  |  |  |  |
| **17:00** | **P. JUNUŠIĆ** | **16:30 – 18:00** | **P. ŠPIRANEC** | **P. RUBINIĆ** |
| **19:00** | **P. JOZIĆ** | **18:30 – 20:00** | **P. JUNUŠIĆ** | **P. BILIĆ** |

**MISE I ISPOVIJEDANJE U TJEDNU OD 27. RUJNA DO 2. LISTOPADA – SVAKI DAN**

|  |  |
| --- | --- |
| **SVETE MISE** |  **I S P O V I J E D D V O R A N A 1** |
| **VRIJEME** | **MISNIK** | **VRIJEME-ISPOV.** | **PONEDJELJAK** | **UTORAK** | **SRIJEDA** | **ČETVRTAK** | **PETAK** | **SUBOTA** |
| **6:00** | P. BILIĆP.JUNUŠIĆ | **6:30 – 8:00** | P. JUNUŠIĆ | P. JUNUŠIĆ | P. JUNUŠIĆ | P. JUNUŠIĆ | **v. dolje** | P.BALATINAC |
| **7:00** | P. MATIĆ |  |  |  |  |  |  |  |
| **8:00** | P. JOZIĆ | **8:00 – 9:30** | P. RUBINIĆ | P. ŠTANFEL | P. ŠTANFEL | P. RUBINIĆ |  | P. RUBINIĆ |
| **9:00** | P. VLAH |  |  |  |  |  |  |  |
| **12:00** | P. BALATINAC | **11:30 – 13:00** | P. ROŽMARIĆ | P. SABOLIĆ | P. ROŽMARIĆ | P. ROŽMARIĆ |  | P. ROŽMARIĆ |
|  |  |  |  |  |  |  |  |  |
| **18:30** | P. SABOLIĆ | **18:00 – 19:30** | P. ŠTANFEL | P. VLAH | P. VLAH | P. ŠTANFEL |  | P. VLAH |
|  |  |
|  |  |
|  |  |

***PRVI PETAK***

|  |  |  |  |  |  |
| --- | --- | --- | --- | --- | --- |
| **VRIJEME** | **MISNIK** | **ISPOVIJED** | **DVORANA 1** | **DVORANA 2** | **KNJIŽARA** |
| **6:00** | P. BILIĆ | **5:45 – 7:00** | P. JUNUŠIĆ | P. JOZIĆ |  |
| **7:00** | P. MATIĆ | **7:00 – 8:30** | P. RUBINIĆ | P. ŠPIRANEC |  |
| **8:00** | P. JOZIĆ | **8:30 – 10:00** | P.ROŽMARIĆ | P. BILIĆ |  |
| **9:00** | P. VLAH |  |  |  |  |
| **11:00** | P. KOČIŠ | **10:00 – 11:30** | P. JUNUŠIĆ | P. JOZIĆ | P. ŠTANFEL |
| **12:00** | P. BALATINAC | **11:30 – 13:00** | P. MATIĆ | P. VLAH | P.SABOLIĆ |
|  |  |  |  |  |  |
| **17:00** | P. JUNUŠIĆ | **16:30 – 18:00** | P. ŠTANFEL | P. ŠESTAK | P.BALATINAC |
| **18:30** | P. SABOLIĆ | **18:00 – 19:30** | P. VLAH | P. KNEŽEVIĆ | P. KOČIŠ |

Želite li da i drugi župljani, znanci ili prijatelji župni listić primaju e-poštom? Predložite im da pošalju e-poštu s naslovom „Želim ŽL e-poštom“ na info@ok-merz.hr Ako ne želite primati župni listić učinite to na istu e-adresu.

Izdaje župa Presvetog Srca Isusova, Palmotićeva 31, Zagreb,

tel. 480 30 50, zupalma@email.t-com.hr, godina: VIII,

<http://www.zupa-presvetog-srca-isusova.hr/>